 **MADONAS NOVADA PAŠVALDĪBA**

Reģ. Nr. 90000054572

Saieta laukums 1, Madona, Madonas novads, LV-4801

t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Madonas novada pašvaldības saistošie noteikumi Nr. \_\_

Madonā, 2024.gada \_\_ . \_\_\_\_\_\_\_\_\_\_\_\_\_ (prot. Nr. \_\_\_, \_\_\_\_.p., lēmums Nr.\_\_\_ )

**MADONAS NOVADA PAŠVALDĪBAS LĪDZDALĪBAS BUDŽETA NOLIKUMS**

*Izdots saskaņā ar Pašvaldību likuma 61. pantu*

1. **VISPĀRĪGIE NOTEIKUMI**
2. Nolikums nosaka kārtību, kādā Madonas novada pašvaldība (turpmāk – Pašvaldība) organizē līdzdalības budžeta finansējuma izlietojumu sabiedrības ierosinātiem teritorijas attīstības projektiem (turpmāk – Projekti) un kārtību, kādā notiek Projektu iesniegšana un atlase.
3. Finansējums tiek piešķirts, organizējot atklātu projektu konkursu (turpmāk – Konkurss).
4. Konkursa mērķi:
   1. Veicināt pašvaldības administratīvās teritorijas iedzīvotāju iesaisti teritorijas attīstības jautājumu izlemšanā;
   2. Nodrošināt sabiedrības iesaisti Pašvaldības lēmumu pieņemšanas procesos;
   3. Sekmēt efektīvu, atklātu un atbildīgu pašvaldības darbu, un šā darba atbilstību administratīvās teritorijas iedzīvotāju interesēm.
5. Konkursu izsludina un organizē pašvaldības iestāde “Madonas novada Centrālā administrācija” (turpmāk – Centrālā administrācija).
6. **FINANSĒJUMA PIEŠĶIRŠANAS NOSACĪJUMI**
7. Konkrētajā gadā konkursa realizācijai pieejamais finansējums atbilstoši normatīvajiem aktiem tiek noteikts Pašvaldības kārtējā gada budžeta ietvaros.
8. Maksimālais finansējums viena Projekta realizācijai tiek noteikts ar domes lēmumu.
9. Finansējumu piešķir konkursā apstiprināto Projektu īstenošanai.
10. Projektus īsteno šādā līdzdalības budžeta plānošanas vienībā: Madonas novadā kā vienā vienotā teritorijā.
11. Projekta pieteikumu dalībai Konkursā var iesniegt fiziska persona, kura sasniegusi vismaz 16 gadu vecumu un normatīvajos aktos noteiktā kārtībā reģistrēta biedrība, vai nodibinājums, kurā nav pašvaldības dalības, un kuras darbības mērķis nav pretrunā ar Konkursa nolikumā izvirzītajiem mērķiem (turpmāk abi kopā – Iesniedzējs).
12. Iesniedzējs ir tiesīgs Konkursam iesniegt vienu projekta pieteikumu.
13. Konkursam iesniedz Projektus, kuri atbilst šādiem kritērijiem:
    1. Projekta realizēšanas vieta ir Pašvaldībai piederoša sabiedrībai pieejama publiska ārtelpa, vai valsts vai privātpersonas nekustamais īpašums, ja saņemts īpašnieka saskaņojums un ieguldījums nepieciešams, lai īstenotu pašvaldības autonomās funkcijas vai brīvprātīgās iniciatīvas;
    2. Projekts ir saistīts ar infrastruktūras uzlabošanu, kam ir paliekoša un sabiedriski nozīmīga vērtība;
    3. Iesniegtajam projektam jāietver pilnīga tā realizācija 2 gadu laikā, jāparedz projekta ilgtspēja un ekonomiski pamatotas ikgadējās uzturēšanas izmaksas;
    4. Projekta realizēšanu ir iespējams uzsākt triju mēnešu laikā pēc projektu Konkursa rezultātu paziņošanas;
    5. Projekta rezultāts ir plaši pieejams iedzīvotājiem;
    6. Projektā plānotie pasākumi netiek finansēti no citiem Pašvaldības vai valsts budžeta, Eiropas Savienības fondu vai citiem ārvalstu finanšu līdzekļiem;
    7. Projekta ideja nav pretrunā ar Pašvaldības attīstības plānošanas dokumentiem;
    8. Projekts nav saistīts ar komercdarbības atbalstu, politiskām un reliģiskām aktivitātēm.
14. Projekta realizēšanas termiņš ir 2 gadi no tā apstiprināšanas brīža.
15. Ja iesniegtais projekts izturējis sabiedrības balsojumu un Pašvaldība uzsākusi tā realizēšanu, projekta iesniedzējs nevar iesniegt jaunu projekta pieteikumu līdz iepriekšējā projekta pilnīgai realizācijai konkrētajā teritorijā.

1. **KONKURSA NORISE**
2. Konkursu izsludina Centrālā administrācija, publicējot paziņojumu Pašvaldības tīmekļvietnē [www.madona.lv](http://www.madona.lv), norādot:
   1. Projekta pieteikumu iesniegšanas vietu;
   2. Projekta pieteikumu iesniegšanas termiņu;
   3. Ar Konkursu saistīto informāciju.
3. Konkursam iesniegto Projektu atbilstību Nolikumam vērtē Madonas novada pašvaldības Līdzdalības budžeta projektu vērtēšanas komisija 7 cilvēku sastāvā (turpmāk – Komisija), kuru apstiprina ar Pašvaldības izpilddirektora rīkojumu.
4. Komisija ir lemttiesīga, ja tās sēdē piedalās vairāk nekā puse no tās locekļiem.
5. Par iesniegtajiem Projektu pieteikumiem Komisija, atklāti balsojot, pieņem lēmumu par projektu virzību iedzīvotāju balsojumam divu nedēļu laikā pēc Projektu iesniegšanas termiņa beigām.
6. Lēmums ir pieņemts, ja par to nobalsojis klātesošo komisijas locekļu vairākums. Balsīm sadaloties vienādi, izšķirošā ir komisijas priekšsēdētāja balss.
7. Komisijas kompetencē ir:
   1. izvērtēt Konkursam iesniegto Projektu pieteikumu atbilstību Nolikuma prasībām;
   2. lūgt iesniedzējam precizēt Projekta pieteikumā ietverto informāciju, ja tas nepieciešams vērtēšanai;
   3. pieaicināt komisijas darbā nozaru ekspertus atzinumu sniegšanai;
   4. lemt par Konkursa izbeigšanu ja:
      1. nav iesniegts neviens projekts;
      2. visi iesniegtie Projektu pieteikumi neatbilst Nolikuma prasībām.
   5. lemt par atkārtota Konkursa izsludināšanu;
   6. lemt par Konkursa balsojuma termiņa pagarinājumu;
   7. veikt citas darbības atbilstoši šim nolikumam.
   8. noraidīt projekta pieteikumu, ja:
      1. projekta pieteikums neatbilst nolikumā noteiktajām prasībām;
      2. projekta īstenošana ir atzīta par neiespējamu;
      3. projekta īstenošana nevar tikt uzsākta nākamo trīs mēnešu laikā pēc projekta apstiprināšanas;
      4. konkursa ietvaros nav pieejami finanšu līdzekļi projekta īstenošanai;
      5. konkursa ietvaros nav pieejami finanšu līdzekļi projekta īstenošanai pilnā apjomā, izņemot gadījumu, kad projekta iesniedzējs projekta pieteikuma veidlapā ir norādījis, ka projekts var tikt īstenots arī nepilnā apjomā;
      6. projekta pieteikums ir iesniegts pēc nolikuma 14.2. punktā norādītā termiņa;
8. Komisijas sēdes protokolē, protokolu paraksta komisijas priekšsēdētājs un komisijas sekretārs, kurš nav komisijas loceklis.
9. Pirms Komisijas sēdes katrs Komisijas loceklis paraksta apliecinājumu, ka viņš nav personīgi ieinteresēts, kādā no Konkursam iesniegtajiem Projektu pieteikumiem.
10. Ja Komisijas loceklis ir personīgi ieinteresēts, kāda iesniegtā Projekta pieteikuma izskatīšanā, viņš par to informē pārējos Komisijas locekļus un atstata sevi no konkrētā Projekta pieteikuma izskatīšanas, kas tiek fiksēts Komisijas sēdes protokolā.
11. Par iesniegtajiem un Komisijas apstiprinātajiem projektiem tiek organizēts iedzīvotāju balsojums. Informāciju par balsojumam izvirzītajiem Projektiem publicē Pašvaldības vietnē [www.madona.lv](http://www.madona.lv), norādot iesniedzēja vārdu, uzvārdu vai nosaukumu.
12. Balsojumu par Projektu var veikt arī Madonas novada Valsts un pašvaldības vienotajos klientu apkalpošanas centros un bibliotēkās vai elektroniski Pašvaldības balsošanas vietnē atbilstoši autorizācijas noteikumiem.
13. Par Projektu var balsot persona, kura sasniegusi 16 gadu vecumu un kuras deklarētā dzīvesvieta ir Madonas novadā. Pašvaldībai ir tiesības pārbaudīt, vai persona balsojuma brīdī sasniegusi 16 gadu vecumu un deklarējusi savu dzīvesvietu Madonas novadā, tādējādi pārliecinoties, ka balsojums ir derīgs. Nederīgi balsojumi tiek anulēti.
14. Vienai personai ir 2 balsis, izmantošanai balsošanai par 2 dažādiem projektiem.
15. Balsojumu veic trīs nedēļas kopš balsojuma publicēšanas Pašvaldības mājaslapā [www.madona.lv](http://www.madona.lv).
16. Par projektiem, kuri ieguvuši vienādu balsu skaitu, tiek organizēta atkārtota balsošana, ja ir nepietiekami budžeta līdzekļi vienādi ieguvušo balsu projektu īstenošanai.
17. Noslēdzoties Konkursa balsojuma termiņam, Komisija pieņem lēmumu par nepieciešamā finansējuma piešķiršanu tiem Projektiem, kas balsojuma rezultātā saņēmuši vislielāko balsu skaitu.
18. Ja Konkurss noslēdzies ar vienādu balsu skaitu vairākiem Projektiem, kuru realizācija, ievērojot paredzētā finansējuma apmēru, vienlaikus nav iespējama, Komisija apstiprina to Projektu, kas iesniegts ātrāk.
19. Komisijas lēmumu paziņo iesniedzējam 10 darba dienu laikā no Komisijas sēdes dienas.
20. Paziņojumu par Konkursa rezultātiem publicē Pašvaldības tīmekļvietnē www.madona.lv un Madonas novada pašvaldības informatīvajā izdevumā “Madonas novada vēstnesis”.
21. **PROJEKTA DOKUMENTI, TO NOFORMĒŠANAS PRASĪBAS UN IESNIEGŠANAS KĀRTĪBA**
22. Projekta pieteikumu veido šādi dokumenti:
    1. aizpildīta projekta pieteikuma veidlapa (pielikums);
    2. dokuments, kas apliecina iesniedzēja pilnvarotās personas tiesības rīkoties iesniedzēja vārdā, ja projekta pieteikumu iesniedz iesniedzēja pilnvarotā persona;
    3. projekta skice (norādāmi visu projekta būtisko elementu izmēri (cm) un to izvietojums uz zemesgabala robežu plāna vai izdrukas no tīmekļvietnes www.topografija.lv, www.kadastrs.lv vai www.geolatvija.lv);
    4. vismaz viena vizualizācija, kurā uzskatāmi attēlots projekta īstenošanas rezultāts.
23. Projekta pieteikumu sagatavo datorrakstā latviešu valodā, ievērojot normatīvo aktu prasības dokumentu izstrādāšanai un noformēšanai.
24. Visas izmaksas, kas saistītas ar Projekta pieteikuma sagatavošanu un iesniegšanu, apmaksā Iesniedzējs.
25. Projekta pieteikuma iesniegšana 45 dienas no Konkursa izsludināšanas dienas.
26. Projekta pieteikumi, kas iesniegti pēc nolikuma paredzētā termiņa, Konkursā netiek vērtēti.
27. Iesniedzējs ir tiesīgs pirms Konkursa Projektu iesniegšanas termiņa beigām grozīt vai atsaukt iesniegto projekta Pieteikumu.
28. **PROJEKTA ĪSTENOŠANA**
29. Konkursa kārtībā apstiprinātos Projektus īsteno Pašvaldības Centrālās administrācijas Projektu ieviešanas nodaļa sadarbībā ar Projekta iesniedzēju..
30. Ja iepirkuma procedūras rezultātā rodas sadārdzinājums, kas ir lielāks par 10% no projekta sākotnējās tāmes, tad Pašvaldība sadarbībā ar projekta iesniedzēju samazina projekta aktivitātes, pie nosacījuma, ka tādējādi joprojām tiek sasniegts projekta mērķis. Ja tādējādi mērķi nav iespējams sasniegt, Pašvaldība projektu nerealizē.
31. Līdzdalības budžeta izlietojumu uzrauga pašvaldības iestāde Centrālā administrācija.

Domes priekšsēdētājs A.Lungevičs

*Pielikums*

*Madonas novada pašvaldības 2024. gada \_\_\_. \_\_\_\_\_\_\_\_\_\_\_ saistošajiem noteikumiem Nr. \_\_\_\_*

**LĪDZDALĪBAS BUDŽETA PROJEKTU PIETEIKUMA VEIDLAPA**

*Informējam, ka Jūsu personas datu (vārds, uzvārds, personas kods, deklarētās dzīvesvietas adrese, kontaktinformācija saziņai (tālruņa numurs, e-pasta adrese), IP adrese) apstrādes mērķi ir:*

*1) identificēt Jūs un pārliecināties, vai atbilstat Madonas novada līdzdalības budžeta nolikuma prasībām;*

*2) saziņai ar Jums nolikumā minētajos gadījumos.*

*Jūs kā iesniedzējs esat atbildīgs par personas datu nodošanas Madonas novada pašvaldībai likumību, tajā skaitā Jums ir aizliegts sniegt Madonas novada pašvaldībai personas datus, ja šai apstrādei nepastāv juridisks pamats.*

**1. Informācija par projekta iesniedzēju**

|  |  |
| --- | --- |
| **Projekta iesniedzējs – fiziska persona** | |
| **Vārds, uzvārds** |  |
| **Personas kods** |  |
| **Deklarētās dzīvesvietas adrese** |  |
| **Korespondences adrese**  ***(nav jānorāda, ja projektu iesniedz elektroniski)*** |  |
| **Kontaktinformācija saziņai**  ***(tālruņa numurs, e-pasta adrese)*** |  |
|  |  |

|  |  |
| --- | --- |
| **Projekta iesniedzējs – juridiska persona (nevalstiskā organizācija)** | |
| **Nosaukums** |  |
| **Vienotais reģistrācijas numurs** |  |
| **Juridiskā adrese** |  |
| **Korespondences adrese**  ***(nav jānorāda, ja projektu iesniedz elektroniski)*** |  |
| **Kontaktinformācija saziņai**  **(tālruņa numurs, e-pasta adrese)** |  |
| **Pārstāvja vārds, uzvārds** |  |
| **Pārstāvības pamats**  **(statūti, pilnvarojums, cits)** |  |

**2. Informācija par projektu**

|  |  |
| --- | --- |
| **2.1. Informācija par projekta īstenošanas vietu** | |
| **Adrese** |  |
| **Kadastra apzīmējums** |  |
| **Cita informācija, kas iespējami precizē projekta īstenošanas vietu** |  |
|  | |
| **2.2. Projekta nosaukums (īss, uzmanību piesaistošs, līdz 50 zīmēm)** | |
|  | |
|  | |

|  |
| --- |
| **2.3. Īss projekta apraksts (tīmekļvietnei www.madona.lv, līdz 250 zīmēm)** |
|  |
|  |

|  |
| --- |
| **2.4. Projekta tematiskā joma (norādiet projekta jomu)** |
| **o *Sporta un rotaļu laukumi***  **o *Zaļā zona, rekreācija un atpūta***  **o *Pilsētvides infrastruktūra***  **o *Kultūrvides infrastruktūra***  **o *Satiksmes infrastruktūra***  **o *Cits\_\_\_\_\_\_\_\_\_\_\_\_\_\_\_\_\_\_\_\_*** |
|  |

|  |
| --- |
| **2.5. Projekta apraksts un tā sabiedriskā nepieciešamība (aprakstiet projektu – kā vajadzētu izskatīties projektam un tā atsevišķiem elementiem, kādu pievienoto vērtību projekts sniegs novada iedzīvotājiem, nosauciet galveno mērķa grupu un uz projektu attiecināmo nolikuma 3. punktā noteikto konkursa mērķi, līdz 2500 zīmēm)** |
|  |
|  |

|  |
| --- |
| **2.6. Projekta īstenošanai iespējami nepieciešamais finansējums (norādiet projekta darbu apjomu, iespējamās darbu un materiālu izmaksas un to, vai projekts var tikt īstenots arī nepilnā apjomā)** |
| ***Paredzamās darbu izmaksas:***   |  |  |  |  |  | | --- | --- | --- | --- | --- | | **Darbu veids**  **vai konstruktīvā elementa nosaukums, apraksts** | **Cena par vienību, EUR (bez PVN)** | **Vienību skaits** | **Kopējā cena, EUR (bez PVN)** | **Piezīmes** | | ***Projektēšana un autoruzraudzība1*** |  |  |  |  | | ***Būvuzraudzība2*** |  |  |  |  | | ***Ilgtspējas nodrošināšana*** |  |  |  |  | | ***Uzturēšanas izmaksas*** |  |  |  |  | |  |  |  |  |  | |  |  |  |  |  | |  |  |  |  |  | |  |  |  |  |  | |  |  |  |  |  | |  |  |  |  |  | | **PAVISAM KOPĀ BEZ PVN**  **PVN**  **PAVISAM KOPĀ AR PVN** | | |  |  | |  |  | |  |  |   ***1 Vismaz* *10 % no projekta īstenošanas izmaksām.***  ***2* *Vismaz 3 % no projekta īstenošanas izmaksām.*** |
|  |

|  |
| --- |
| **2.7. Projekta īstenošana nepilnā apjomā\***  ***(Ja Komisija atzīst ka projekta īstenošana ir iespējama tikai daļēji)*** |
| **Piekrītu**  **Nepiekrītu** |

**Atzīmēt, ja projekta iesniedzējs piekrīt projekta īstenošanai nepilnā apjomā**

**Pielikumi:**

** projekta skice (norādāmi visu projekta būtisko elementu izmēri (cm) un to izvietojums uz zemesgabala robežu plāna vai izdrukas no tīmekļvietnes www.topografija.lv, www. kadastrs.lv vai www.geolatvija.lv);**

** vismaz viena vizualizācija, kurā uzskatāmi attēlots projekta īstenošanas rezultāts;**

** dokuments, kas apliecina projekta iesniedzēja pilnvarotās personas tiesības rīkoties projekta iesniedzēja vārdā (ja attiecināms).**

***\*Atzīmējiet pievienotos pielikumus.***